el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el el el el el el el es en en el en el el el el el el el pt el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΑθλητικά Νέα Ποδοσφαίρου
Αυτό υποστήριξε μεταξύ άλλων στη διάρκεια της συνέντευξης Τύπου, ο Μπέσνικ Χάσι, με τον τεχνικό των ερυθρόλευκων να σημειώνει πως ξέρει τι πρέπει να κάνει ενώ τόνισε πως όσοι θα βρίσκονται στην αποστολή θα είναι διαθέσιμοι να αγωνιστούν.
Έχετε προετοιμάσει τους παίκτες σας σαν να έχει λήξει 0-0 το πρώτο ματς;
«Ναι μιλήσαμε δύο μέρες μετά το παιχνίδι και είπαμε ότι έχουμε ένα καλό αποτέλεσμα, αλλά οκ. Αν δεν αντιμετωπίσουμε το ματς σαν να είναι 0-0 θα κάνουμε λάθος. Φέραμε ένα καλό αποτέλεσμα στο γήπεδό τους, βάλαμε τρία γκολ εκεί, αλλά εκείνοι έχουν 90 λεπτά μπροστά τους για να το γυρίσουν. Το πρώτο παιχνίδι παίχτηκε στο γήπεδό της και είχε την πίεση. Τώρα την πίεση την έχουμε εμείς. Έχουμε την υποχρέωση να δείξουμε στον κόσμο μας ότι πάμε να πάρουμε την πρόκριση με δεύτερη νίκη».
Στην προσπάθειά σας να πείσετε τους παίκτες ότι το πρώτο παιχνίδι έληξε 0-0, τους είχατε θυμίσει ένα καλό αποτέλεσμα που είχατε πάρει με την Άντερλεχτ μέσα στην Σερβία το 2010; (σ.σ. 2-2 στο Βελιγράδι επί της Παρτιζάν);
«Έχω πολλή εμπειρία από το παρελθόν και όλες είναι χρήσιμες. Πρέπει να προετοιμάσουμε το παιχνίδι σαν να είναι από την αρχή. Για αυτό το πράγμα έχουμε προετοιμαστεί και αυτό θα κάνουμε».
Έχετε δώσει έμφαση στις στατικές φάσεις; Στο πρώτο ματς η ομάδα σας δεν είχε ύψος, αλλά γενικά τα πήγατε πολύ καλά;
«Είναι αλήθεια ότι ίσως υστερούμε σε ύψος, αλλά αν έχεις την μπάλα σε σωστό σημείο και ελέγχεις την μπάλα, δεν θα σου στοιχίσει. Μπορούσαμε στο πρώτο παιχνίδι να δεχτούμε κίνδυνο σε κάποιες φάσεις, αλλά είμαι ικανοποιημένος από το πως αντιδράσαμε. Μπορεί η ομάδα μας να είναι και ψηλότερη. Έχουμε ψηλούς παίκτες και μπορεί να τους δούμε αύριο».
Μπορεί να παίξει ο Βούκοβιτς;
«Έχουμε ψηλούς παίκτες. Είναι πιθανό να  παίξουν πολλοί από τα ψηλά παιδιά που έχουμε. Μπορεί και κάποιος κοντός όπως είπατε να τοποθετηθεί και να κάνει καλή δουλειά».
Η Παρτιζάν είναι υποχρεωμένη να παίξει φουλ επίθεση. Σκοπεύετε να παρατάξετε την ομάδα σας επιθετικά ή θα περιμένετε την Παρτιζάν για να εκμεταλλευτείτε τους κενούς χώρους;
«Έχω προγραμματίσει το παιχνίδι για αύριο. Δεν πρόκειται να σας το πω. Απ’ ό,τι ξέρω όμως, πάντοτε παίζουμε επιθετικά και όχι αμυντικά. Και στο πρώτο ματς ήμασταν επιθετικοί, αλλά όχι τόσο ψηλά. Έχουμε πάντα την τάση να ανεβαίνουμε προς την επίθεση».
Θα μας πείτε για την ετοιμότητα του Μίλιτς;
«Έχουμε κάποιους τραυματίες που δεν θα είναι στην αποστολή. Όλοι όσοι όμως θα είναι μαζί μας στην αποστολή, θα είναι στη διάθεσή μας να παίξουν».
Σε τι ποσοστό έχετε καταλήξει ως προς την ενδεκάδα πριν την τελευταία προπόνηση;
«Είμαι 100% αποφασισμένος, ξέρω τι θα κάνω αύριο. Όλοι οι παίκτες που θα ξεκινήσουν και όσοι θα είναι στον πάγκο θα είναι διαθέσιμοι. Υπάρχει φιλοδοξία στην ομάδα, κίνητρο και ετοιμότητα. Π.χ. στο πρώτο ματς ενώ χάσαμε τον Φορτούνη την τελευταία στιγμή, οι υπόλοιποι ήταν αμέσως έτοιμοι να αναλάβουν δράση. Έχουμε μία πολύ καλή ομάδα κι είμαστε έτοιμοι να εφαρμόσουμε αυτό που έχουμε προγραμματίσει».
Η εικόνα της ομάδας στο πρώτο παιχνίδι άρεσε στον κόσμο. Θα θέλατε να στείλετε ένα μήνυμα προς τον κόσμο που θα βρεθεί στο γήπεδο;
«Είναι αλήθεια πώς ήμασταν καλοί στο πρώτο ημίχρονο, όχι μόνο λόγω του αποτελέσματος, αλλά και σε όλη τη διάρκεια του αγώνα. Το μόνο που μπορούμε να πούμε είναι ότι θα βελτιωθούμε. Κάποια παιδιά ήρθαν πιο αργά και κάποια παιδιά δεν είναι στο 100% από φυσική κατάσταση. Αύριο πιστεύω ότι θα κάνουμε ένα καλό παιχνίδι όπως κάναμε και στο πρώτο. Θέλουμε τους φιλάθλους μας να είναι εδώ. Ξέρουμε ότι είναι φανταστικοί στις εξέδρες και το ίδιο θα κάνουν και αύριο. Δεν χρειαζόμαστε υπερβολές ή κάποια περιστατικά που συνέβησαν στο πρώτο ματς. Μόνο βελτίωση θα βλέπουμε από την ομάδα μας».
Ωραία μπάλα στο πρώτο ματς, εξαιρετικό αποτέλεσμα και με το ενάμισι πόδι στην επόμενη φάση. Τι θα μπορούσε να πάει στραβά για να χαθεί μία διαφαινόμενη πρόκριση;
«Όλα μπορούν να πάνε στραβά. Όπως κερδίσαμε 1-3, έτσι θα μπορούσε να γίνει το αντίθετο αύριο. Πρέπει να είμαστε συγκεντρωμένοι, σαν να ξεκινάμε με 0-0. Να μην δεχτούμε γκολ στην αρχή του ματς, γιατί αυτό θα μας οδηγούσε σε πανικό. Είμαστε υποχρεωμένοι να κερδίσουμε μπροστά στον κόσμο μας. Θα προσπαθήσουμε να κάνουμε πραγματικότητα τα πλάνα μας για να πάρουμε το επιθυμητό αποτέλεσμα».